stanford-oval/wikipedia huggingface dataset:
HAARP
Euroopan parlamentin näkemykset HAARPista

Euroopan parlamentin mietinnössä vuonna 1999 todetaan asiasta näin:
”Euroopan parlamentin turvallisuusasiain ja aseidenriisunnan alivaliokunta piti 5. helmikuuta 1998 kuulemistilaisuuden, jossa käsiteltiin muun muassa HAARPia. NATOn ja USA:n edustajia oli kutsuttu paikalle, mutta he päättivät olla osallistumatta tilaisuuteen. Valiokunta pahoittelee sitä, että USA ei lähettänyt tilaisuuteen ketään eikä käyttänyt tilaisuutta kommentoida esitettyä materiaalia.
...
HAARPia voidaan käyttää moniin tarkoituksiin. Ilmakehän sähköisiä ominaisuuksia manipuloimalla voidaan hallita valtavia voimia. Jos järjestelmää hyödynnetään sotilaskäyttöön tarkoitettuna aseena, seuraukset voivat olla tuhoisia viholliselle. HAARPin avulla voidaan välittää miljoonia kertoja enemmän energiaa tietylle alueelle kuin millään muulla perinteisellä keinolla.
....
HAARPin vakavista seurauksista on mainittava vielä ionosfääriin syntyvät aukot, jotka aiheutuvat sinne lähetettävistä voimakkaista radioaalloista. Ionosfääri suojelee meitä kosmiselta säteilyltä. Yleisesti toivotaan, että aukot sulkeutuvat jälleen, mutta otsonikerroksen aukoista saadut kokemukset antavat aihetta uskoa päinvastaista. Tämä tarkoittaa sitä, että suojaavassa ionosfäärissä on suuria aukkoja.
...
Tällaista tutkimusta on pidettävä ympäristöä vakavasti vahingoittavana, ja sillä voi olla arvaamattomat vaikutukset ihmisten elämään. Kukaan ei tiedä varmasti vielä tässä vaiheessa, millaisia vaikutuksia HAARPilla voi olla.”
Mietinnössä mainitaan myös, että kyseisellä laitteella voidaan potentiaalisesti ”manipuloida maailmanlaajuisia sääolosuhteita”.
Mietintö päättyy toteamukseen:
”11. Pitää Alaskassa toimivaa, ionosfääriä manipuloivaa amerikkalaista HAARP-järjestelmää, joka on vain osa sähkömagneettisen aseistuksen kehittämistä ja käyttöä sekä sisäisessä että ulkoisessa turvallisuuskäytössä, esimerkkinä kaikkein vakavimmasta nousevasta sotilaallisesta uhasta, joka kohdistuu maailman ympäristöön ja ihmisten terveyteen, koska sillä pyritään sotilaallisessa tarkoituksessa puuttumaan erittäin herkän ja tärkeän biosfäärin kerroksen toimintaan, vaikka kaikki sen seuraukset eivät ole selvillä, ja kehottaa komissiota, neuvostoa ja jäsenvaltioita painostamaan Yhdysvaltojen hallitusta, Venäjää ja kaikkia muita edellä mainittuun toimintaan osallistuvia valtioita lopettamaan hankkeensa ja laatimaan kansainvälisen sopimuksen, jolla tällaisten aseiden käyttö kielletään.”
Salaliittoteoriat

HAARP on kiinnostanut myös salaliittoteorioiden kehittelijöitä. Sitä on epäilty käytettävän esimerkiksi kiellettyyn sääsodankäyntiin tai ihmismassojen mieleen vaikuttamiseen sekä ilmastonmuokkaamiseen.
Aiheesta muualla

Kuvia tai muita tiedostoja aiheesta HAARP Wikimedia Commonsissa
Suosittuja salaliittoteorioita
| --- | --- |
Kuolemia:  John F. Kennedyn salamurhan teoriat  Salaliittoteoriat prinsessa Dianan kuolemasta  Salaliittoteoriat Dag Hammarskjöldin kuolemasta  Salaliittoteoriat Adolf Hitlerin kuolemasta  Salaliittoteoriat Elvis Presleyn kuolemasta  Salaliittoteoriat Johannes Paavali I:n kuolemasta  Salaliittoteoriat Osama bin Ladenin kuolemasta 
Onnettomuuksia:  Estonian uppoamisen salaliittoteoriat 
Terrori-iskuja:  Venäjän kerrostalopommeja koskevat salaliittoteoriat  Syyskuun 11. päivän terroritekojen salaliittoteoriat 
Avaruus ja maan ulkopuolinen elämä:  Apollo-ohjelmaa koskevat huijaussyytökset  Black Knight -satelliitti  Liskoihmiset  Mustapukuiset miehet  Natsiufot  Nibiru  Roswellin tapaus 
Muita:  Bilderberg-ryhmä  Die Glocke  Epäilyt Barack Obaman kansalaisuudesta  Eurabia/Väestönvaihto/Kalergi-salaliittoteoria  Great Reset  Grooming  HAARP  Holokaustin kiistäminen  Illuminati  Keksitty keskiaika  Kemikaalivanat  Koronaviruspandemiaan liittyvät salaliittoteoriat  Kulttuurimarxilaisuus  Kuollut internet -teoria  Lilla Saltsjöbadsavtalet  Mustat helikopterit  NESARA  Paul on kuollut  Philadelphia-koe  Pizzagate  QAnon  Selkäänpuukotusteoria  Siionin veljeskunta  Siionin viisaiden pöytäkirjat  Syvä valtio  Uusi kronologia  Uusi maailmanjärjestys  Valkoisten kansanmurha  Varsovan keskitysleirin puolalaisten murhaaminen  ZOG
Piwik

| Piwik |
| --- | --- |


Kehityshistoria
Vakaa versio:  5.2.1 (20. joulukuuta 2024)
Tiedot
Ohjelmistotyyppi:  Kävijäseurantaohjelmisto
Ohjelmointikielet:  PHP
Lisenssi:  GPL v3
Aiheesta muualla
Verkkosivusto
Piwik on kävijäseurantaohjelmisto, joka on kirjoitettu PHP-ohjelmointikielellä ja pohjautuu MySQL-tietokantaan. Se on käytössä noin 350 000 sivustolla, ja se on käännetty 35 kielelle. Piwik on avoimen lähdekoodin projekti, ja sitä levitetään GPL:n version 3 alla.
Piwik tallentaa kävijätiedot paikallisesti MySQL-tietokantaan, joka edesauttaa sitä, että sivustojen kävijätietoja ei lähetetä kolmansille osapuolille. Piwikissä on myös ominaisuuksia, jotka helpottavat käyttäjien anonymisointia (esimerkiksi käyttäjien IP-osoitteet voidaan tarvittaessa peittää), ja käyttäjät voivat helposti kieltää seurannan. Piwik tukee myös uusien selainten Do Not Track -asetusta. Tietosuojaominaisuuksiensa ansiosta Piwikillä on merkittävä markkinaosuus (13%) Saksassa.
Piwik-projektin uusi nimi Matomo (japaniksi "rehellisyys") otettiin käyttöön tammikuussa 2018. Piwik Pro jatkaa kaupallisena palveluna.
Aiheesta muualla

Piwikin kotisivu
Matomo - Avoimen koodin analytiikkaa
Väinämöinen (täsmennyssivu)

Väinämöinen ja Wäinämöinen tarkoittavat muun muassa seuraavia:
Väinämöinen, Kalevalan keskushahmo
Ukki Väinämöinen (1855–1942), itäkarjalainen vapaustaistelija
Super-Väinämöinen, Suomen sarjakuvaseuran logo
Väinämöinen, Tampereella vuosina 1896–1907 ja 1909–1910 ilmestynyt aikakauslehti
Väinämöinen, 1924–1926 ilmestynyt kirjallinen aikakauslehti
Väinämöinen, Jukka Kuoppamäen albumi vuodelta 1974
Alukset

Panssarilaiva Väinämöinen, Suomen laivaston alus
Jäänmurtaja Wäinämöinen, alkujaan virolainen suomalainen jäänmurtaja-alus
Paikannimenä

Väinämöinen, järvi Kuopiossa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Väinämöinen”, voi hakea sivunnimihaulla, laajalla sivunnimihaulla tai tekstihaulla.
Ella Lymi

| Ella Lymi> Henkilötiedot |
| --- | --- |
Syntynyt: 1997 Helsinki
Ammatti:  näyttelijä, muusikko
Näyttelijä
Aktiivisena:  2014
Merkittävät roolit:   Juoksuhaudantie  Käsky  Elvis & Onerva  Karuselli TV-sarja  Kaverikirja TV-sarja  Ihan sama TV-sarja 
Aiheesta muualla
IMDb 
Elonet
Ella Lymi (ent. Ella Aho, s. 1997 Helsinki) on suomalainen näyttelijä ja muusikko. Hänen vanhempansa ovat näyttelijät Tiina Lymi ja Eero Aho. Myös Lymin sisar Iida on näytellyt elo­kuvissa.
Lymi pääsi vuonna 2018 kolmannella yrittämällä sisään Taideyliopiston Teatteri­korkea­kouluun. Syksyllä 2022 Lymi näytteli Turun kaupunginteatterin Kunnia-näytelmässä. Töiden ohella hän opiskelee Teatterikorkeakoulussa ja suunnitelmissa on valmistua sieltä keväällä 2023.
Lymi tekee omalla nimellään myös musiikkia. Hänen tekemäänsä musiikkia on kuultu muun muassa elokuvissa Äkkilähtö ja Vuosisadan häät. Syyskuussa 2022 häneltä ilmestyi musiikkivideo "2,60€".
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2004 | Juoksuhaudantie | Sini Virtanen |
| 2008 | Käsky | Viena Rapola |
| 2019 | Elvis & Onerva | Peppi |
Televisiosarjat
| 2007 | Rakkauden nälkä | Valpuri Harjunpää |
| 2014 | Ihan sama | Nuorisorikollinen |
| 2020 | Justimus esittää: Duo | MysticTurtle19 |
| 2021 | Karuselli | Jukka-tyttö |
| 2022 | Kaverikirja | Alina |
| 2022 | Paratiisi | Salla Jantunen |
| 2024 | Syke | Sofia Rajala |
| 2024 | Dilligaf | Emma |
| 2025 | Queen of Fucking Everything | Johanna |
Aiheesta muualla

Ella Lymi Näyttelijäliitto. 4.11.2022.
| --- | --- |
Auktoriteettitunnisteet: Henkilöt :  Elonet
Aylo

Aylo (ent. Mindgeek) on maailman suurin pornografia-alan yritys, joka omistaa useita suosituimmista internetin aikuisviihdesivustoista sekä tunnettuja aikuisviihteen tuotantoyhtiöitä. Lisäksi yritys on Playboyn yhteistyökumppani ja pyörittää sen televisiokanavaa. Aylo on kanadalainen yritys, joka on rekisteröity Luxemburgiin verojen maksun välttämiseksi. Yhtiötä on syytetty muun muassa piratismista ja monopolistisesta käytöksestä.
Aylo on yksi viidestä aikuisviihdealan suuryrityksestä, jotka omistavat lähes kaikki aikuisviihdetarjonnan sivustot internetissä. Muut alan suuryritykset ovat maailman suosituimman aikuisviihdesivuston, XVideos-sivuston, omistava ranskalaisten Puolaan rekisteröimä WGCZ Holding; mm. Chaturbaten omistava Multi Media LLC; mm. YouJizz-sivuston omistava IG Media; sekä maailman kolmanneksi suosituimman pornosivun xHamsterin omistava Hammy Media. Kaikki viisi yritystä ovat hyvin salailevia ja niistä on tarjolla hyvin vähän tietoa. Viiden suurimman yrityksen omistamat sivustot ovat eräitä maailman eniten vierailtuja verkkosivuja.
Pornhubin perustaja on  Feras Antoon. ns. Panaman papereissa Mindgeekin toiseksi omistajaksi on nimetty kanadalainen David Tassillo.
Maaliskuussa 2023 yrityksen osti pääomasijoitusyhtiö Ethical Capital Partners, jonka takana on lakimies Solomon Friedman.
Yhtiön omistamia sivustoja ja tuotemerkkejä > Suoratoistopalvelut ja sivustot

Yritys omistaa kolme kymmenestä suosituimmasta pornosivustosta. Nämä ovat maailman toiseksi suosituin pornosivu Pornhub, RedTube ja YouPorn.
Vuonna 2013 yrityksen sivustoilla oli 450 miljoonaa uniikkia vierailijaa joka kuukausi. Yrityksen mukaan sen sivustoilla käy päivittäin 115 miljoonaa vierailijaa. Yrityksen verkkosivujen arvellaan olevan kolmen eniten internetkaistaa vievän yrityksen joukossa maailmassa.
Yhtiön omistamia sivustoja ja tuotemerkkejä > Tuotantoyhtiöt

Yhtiö omistaa useita aikuisviihteen tuotantoyhtiöitä mm. Brazzers, Digital Playground, Mofos, MyDirtyHobby ja Twistys -yhtiöt.
Yhtiön omistamia sivustoja ja tuotemerkkejä > Muut yrityksen tarjoamat palvelut

Yrityksen tekijänoikeuksia valvoo yrityksen omistama MG Premium -yhtiö. Se lähettää poistopyyntöjä muille sivustoille, sen materiaalin poistopyyntöjä sekä vaatimuksia taloudellisesta korvauksista tekijänoikeuksien käytöstä mm. teleoperaattoreille ja torrent-verkon käyttäjille.
Yhtiön toiminta ja talous > Toimintamalli

Sivustojen toiminta perustuu pääasiassa mainosrahoitteisuudelle. Sivustot hyötyvät taloudellisesti merkittävästi piratismista.
Yhtiön toiminta ja talous > Organisaatio

Yhtiön pääkonttori sijaitsee Kanadassa.
Yhtiön ajantasaiset tuotot eivät ole tiedossa, mutta vuonna 2013 yritys ansaitsi noin puoli miljardia dollaria vuodessa.
Historia

Yrityksen perustivat kanadalaiset Ouissam Youssef ja Stephane Manos nimellä Mansef (nimi oli yhdistelmä perustajien nimistä), sekä Youssefin veli Matt Keezer ja heidän tuntematon ystävänsä. Yritys aloitti vuonna 2003 holding-yhtiönä, joka omisti useita verkkosivustoja ja affiliate-verkoston. Yritys perusti tunnetuksi tulleen Brazzers-sivuston, ja myöhemmin perusti pornoalan tuotantoyhtiön ja muita aikuissivustoja.
Vuonna 2007 Keezer perusti yhteistyössä Mansefin kanssa Interhub-yrityksen, joka käynnisti Pornhub-pornosivuston. Saksalainen Fabian Thylmann oli samoihin aikoihin kehitellyt mainospalvelua pornosivustoille, joka löi läpi taloudellisesti. Thylmann myi mainospalvelunsa ja osti Mansefin ja Interhubin vuonna 2010, mutta joutui talousvaikeuksiin kun ei saanut lainaa ostamiseen. Thylmann sopi 16:sta osamaksusta, jolla maksoi yritykset osissa.
Välittömästi kaupan jälkeen yritys (jonka nimi oli nyt Manwin) alkoi ostamaan pornoteollisuuden suurimpia brändejä ja tuotantoyhtiöitä. Hankintojen seurauksena yritys kasvoi maailman suurimmaksi pornoalan yritykseksi. Vuonna 2013 Thylmann myi yrityksen sen johtajille Feras Antoonille and David Tassillolle. Yritys vaihtoi omistajuudenvaihdoksen myötä nimensä  MindGeekiksi. Thylmannia epäillään verorikoksista ja hän on 10 miljoonan dollarin takuita vastaan vapaana.
17. elokuuta 2023 yritys uudelleenbrändäsi itsensä nimellä Aylo
Ongelmakohtia > Piratismi ja sen hyväksikäyttö

Aylon sivustoilla on merkittävä määrä tekijänoikeuksia rikkovaa sisältöä. Vaikka yritys poistaa tekijänoikeussisältöä sivustoltaan, se ladataan sinne yhä uudelleen. Yrityksen sivuilla oleva piratismi on aiheuttanut ongelmia aikuisviihteen tuotantoyhtiöille. Sivustot hyötyvät taloudellisesti merkittävästi piratismista, jonka vuoksi tuottajien ei ole taloudellisesti kannattavaa tuottaa pornoa.  Erään aikuisviihteen ammattilaisen mukaan yritys estää piratismia kritisoivien viihdetaiteilijoiden videot palvelustaan, jonka vuoksi harva alan toimija uhkaa kritisoida yhtiön piratismia. Yrityksellä on sen mukaan videoiden tunnistusteknologiaa, joka poistaa tekijänoikeussuojattuja videoita sivustolta.
Samaan aikaan kun yrityksen sivuilla on paljon tekijänoikeuksia rikkovaa sisältöä, yhtiö itse valvoo omia tekijänoikeuksiaan hyvin tarkasti. Se on lähettänyt googlelle neljännesmiljardia poistopyyntöä. Yhtiö on myös yrittänyt ajaa alas kilpailijoitaan vedoten tekijänoikeusrikkomuksiin. Yritys on myös mahdollisesti käyttänyt piratismia hyväksi painaakseen aikuisviihteen tuotantoyhtiöiden esityskorvausmaksuja alas.
Ongelmakohtia > Lapsiin ja raiskauksiin liittyvä materiaali sivustolla

Joulukuussa 2020 luottokorttiyhtiöt Visa ja Mastercard ilmoittivat lopettavansa yrityksen PornHub-sivuston maksujen käsittelyn. Syynä oli se, että sivulla on videoita raiskauksista ja lasten seksuaalisesta väkivallasta. Mastercard oli selvityksissään havainnut sivulla olevan laitonta materiaalia. Mastercard ilmoitti lopettavansa maksujen välittämisen pysyvästi. Visa ohjeisti kumppaneitaan olemaan käsittelemättä Aylon maksuja lainkaan ja tutkivansa asiaa.
Ongelmakohtia > Naisten painostaminen aikuisviihteen tuottamiseen

Yritys tuomittiin 22 naisen painostamisesta ja huijaamisesta seksiin ja aikuisviihteen tuottamiseen sen Girls Do Porn -sivustolla. Uhreja etsittiin ilmoitussivuilla vaatekuvauskeikoille. Viestiin vastanneille naisille kerrottiin, että videossa olisikin kyseessä yli 5000 dollaria tuottava pornokuvaus, ja samalla heille luvattiin, että video ei päätyisi internetiin. Kuitenkin viikkojen päästä kuvauksista videot laitettiin useille pornosivuille jakoon. Naiset painostettiin allekirjoittamaan paksu sopimus minuutteja ennen kuvauksia ja tuottajat käyttivät hyväksi naisten vähävaraisuutta – heillä ei ollut mahdollisuuksia palata takaisin tai majoittua hotelliin.
Tuottajat myös lupasivat naisten henkilöllisyyden pysyvän salassa, mutta heidän henkilöllisyytensä kiersivät internetissä aiheuttaen ongelmia perheiden ja ystävien kanssa. Oikeudessa selvisi että videoiden tuottaja oli itse jakanut yksityistiedot internetiin. Esiintyneille naisille aiheutui merkittäviä ongelmia henkilökohtaisessa elämässä, urallaan sekä opiskeluissaan videoiden seurauksena. Naisille tuomittiin vahingonkorvauksena yhteensä 13 miljoonaa dollaria. Sivuston tuottaja pakeni maasta ja siirsi omaisuutensa veroparatiiseihin.  Videot olivat pitkään näkyvillä kilpailevalla XVideos-sivustolla sivun lakkauttamisen jälkeen.
Ongelmakohtia > Monipolistinen käytös

Yhtiötä on vuosia syytetty monopolin omaisen aseman hyväksikäyttämisestä. Yhtiön silloinen omistaja Fabian Thylmann yritti ostaa vuonna 2012 kilpailijansa xHamster ja XVideos -palvelut, jotta olisi voinut laittaa kaikki internetin pornosivut maksumuurin taakse. Yritys hallitsi silloin lähes kaikkia muita merkittävimpiä pornosivuja. Thylmannin suunnitelmana oli ostaa ulos tämän jälkeen tulevat mahdolliset uudet kilpailijat, jotta säilyttäisi monopolin. XVideos-palvelun ranskalainen omistaja kuitenkin torjui Thylmannin 120 miljoonan dollarin ostotarjouksen viestillä "Sorry, I have to go and play Diablo II." (Suomeksi: "Sori, minä menen nyt pelaamaan Diablo II -videopeliä.")
Aiheesta muualla

Yrityksen verkkosivut
Frans Viita

| Frans Viita> Henkilötiedot |
| --- | --- |
Syntynyt: 4. joulukuuta 2006 (ikä 18) Nokia, Suomi
Kansalaisuus:   Suomi
Jääkiekkoilija
Lempinimi:  Fränä
Pelipaikka:  oikea laitahyökkääjä
Maila:  oikea
Pituus:  179 cm
Paino:  75 kg
Seura
Seura:  Kärpät
Sarja:  U20 SM-sarja
Pelinumero:  71
Pelaajaura
Pääsarjaura:  2024–
Frans Viita (s. 4. joulukuuta 2006 Nokia) on suomalainen jääkiekkoilija, joka pelaa U20 SM-sarjaa Oulun Kärpissä. Hän on pelipaikaltaan oikea laitahyökkääjä. Viita laukoo oikealta.
Ura > Seuraura

Viita on Tapparan kasvatti. Hän toimi kaudella 2021–2022 seuran U16-joukkueen varakapteenina. Viita oli tehoilla 27+19=46 joukkueen paras maalintekijä ja hän jakoi sisäisen pistepörssin voiton Valtteri Luhtalammen kanssa. Viita jakoi U16 SM-sarjan maalipörssin kahdeksannen sijan neljän muun pelaajan kanssa. Pudotuspeleissä hän oli neljällä osumallaan Tapparan paras maalintekijä Atte Joen kanssa. Hän voitti kauden päätteeksi U16 SM-pronssia.
Kaudeksi 2022–2023 Viita siirtyi Oulun Kärppien U18-joukkueeseen. Hän jakoi neljällä osumallaan U18 SM-sarjan pudotuspeleissä joukkueen sisäisen maalipörssin voiton Arttu Alasiuruan kanssa. Viita voitti kauden päätteeksi U18 Suomen-mestaruuden. Hänet valittiin sarjan ensimmäiseen tähdistökentälliseen. Kauden 2023–2024 Viita pelasi suurimmaksi osaksi Kärppien U20-joukkueessa. Hänen kautensa jäi hieman rikkonaiseksi loukkaantumisen vuoksi ja Viita pelasi runkosarjassa vain 28 ottelua, mutta hän teki niissä 35 tehopistettä. Viita vahvisti myös Kärppien U18-joukkuetta, jossa hän voitti SM-pronssia. Viita sai tililleen ensimmäisen ja kauden ainoaksi jääneen SM-liigaottelunsa vain 17-vuotiaana 7. helmikuuta 2024 Porin Ässiä vastaan. Hänet merkittiin Kärppien 13. hyökkääjäksi. Viita jäi ottelussa kuitenkin ilman peliaikaa.
Viita palaa kaudeksi 2024–2025 kolmivuotisella SM-liigasopimuksella kasvattajaseuraansa Tapparaan. Hän pelasi alkukauden kokonaan seuran U20-joukkueessa, kunnes Viidan sopimus seuran kanssa purettiin jo joulukuussa 2024. Muutamaa päivää myöhemmin hän palasi Kärppien U20-joukkueeseen.
Ura > Maajoukkueura

Viita on pelannut seitsemän poikien maaottelua.
Muuta

Viidan isä Kalle pelasi omalla urallaan 22 SM-liigaottelua Tapparassa.
Fazerin musiikkikauppa

Fazerin musiikkikaupan näyteikkuna vuonna 1927
Fazerin musiikkikauppa, vuodesta 1897 Helsingfors nya musikhandel - Helsingin uusi musiikkikauppa, vuodesta 1919 Oy Fazerin musiikkikauppa, vuodesta 1960 Musiikki-Fazer, vuodesta 1999 F-musiikki, on historialtaan Suomen merkittävimpiin kuuluva musiikkialan yritys.
Kirjallisuutta

E. Marvia. OY Fazerin Musiikkikauppa 1897–1947. Helsinki 1948. 152 s.
Osmo Lampinen, Musiikki Fazer 1887–1972. Tilgman
Aiheesta muualla

Patrons and Pathfinders. Two Tales of Successful Strategic Evolution in the Finnish Music Industry (Manu Aunolan  lisensiaatintyö Tampereen yliopistossa 2009)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 2
David Guetta

| David Guetta |
| --- | --- |
 David Guetta Europe Video Awardissa vuonna 2023.
Henkilötiedot
Syntynyt: 7. marraskuuta 1967 (ikä 57) Pariisi, Ranska
Ammatti:  musiikkituottaja, DJ, remixaaja
Muusikko
Taiteilijanimi:  Jack Back 
Laulukielet:  englanti
Aktiivisena:  1984–
Tyylilajit:  progressiivinen house, big room house, electro house, french house, melodic house, dancepop, hip house
Soittimet:  syntetisaattori, kosketinsoitin, piano ja digitaalinen äänityöasema 
Levy-yhtiöt:  Gum Records/Virgin Records, Perfecto Records
Aiheesta muualla
www.davidguetta.com
  [ Muokkaa Wikidatassa ] [ ohje ]  
Pierre David Guetta (ransk. [pjɛʁ david ɡeta], s. 7. marraskuuta 1967 Pariisi, Ranska) on ranskalainen musiikkituottaja ja DJ.
Guetta on tehnyt yhteistyötä muun muassa Rihannan, Snoop Doggin, Taio Cruzin, Sian, Ludacrisin, Nicki Minajin, Kelly Rowlandin, Akonin, will.i.amin, Flo Ridan, Aviciin, Kid Cudin, Usherin, Chris Brownin, Lil Waynen, Martin Garrixin, Brooksin ja Zara Larssonin kanssa.
Vuodesta 2007 Guetta on ollut useita kertoja maailman kymmenen parhaan DJ:n joukossa brittiläisen DJ Magazinen äänestyksessä. Vuonna 2008 hän oli äänestyksessä viidenneksi paras DJ ja paras house-DJ. Vuoden 2009 äänestyksessä hän oli kolmas ja vuonna 2010 toinen Armin Van Buurenin jälkeen. Vuoden 2011 äänestyksen hän voitti. Vuonna 2012 hän sijoittui neljänneksi samassa äänestyksessä. Vuonna 2013 hän sijoittui viidenneksi ja vuonna 2014 seitsemänneksi.
Alku

Guetta syntyi marokonjuutalaiselle isälle ja belgialaistaustaiselle äidille Pariisissa 7. marraskuuta 1967. Hänen isänsä oli töissä ravintolassa. Guetta alkoi 13-vuotiaana muokata vinyyleitä kotonaan ja 15-vuotiaana hän järjesti ensimmäiset musiikkitapahtumansa kellarissaan.
Ura

David Guettan ura alkoi hänen ollessaan 17-vuotias. Hän soitti tuolloin hip hop- ja house-levyjä pariisilaisissa yökerhoissa. Vuodesta 1988 vuoteen 1990 hän teki housemusiikkimiksauksia ranskalaiselle Radio Novalle. Vuonna 1990 hän julkaisi Hip Hop Nation -nimisen hip hop -kokoelma-albumin yhdessä ranskalaisräppäri Sidney Duteilin kanssa.
Vuonna 1994 Guettan ensimmäinen single "Up & Away" julkaistiin. Single menestyi hyvin ja sitä soitettiin ranskalaisissa yökerhoissa. Kyseinen kappale oli french house -musiikkityylin uranuurtajakappaleita. Samana vuonna David Guettan ollessa DJ:nä Les Bains Douches -klubilla hän tapasi tulevan vaimonsa Cathy Guettan.
Ura > Debyyttialbumi

Vuonna 2001 David Guetta ja Joachim Garraud perustivat Gum Productions -nimisen levy-yhtiön. Samana vuonna Guettan ensimmäisen albumin ensimmäinen single, "Just a Little More Love" julkaistiin. Singlellä lauloi yhdysvaltalainen laulaja Chris Willis. Singlen nimeä kantava debyyttialbumi julkaistiin vuonna 2002. Albumin muut singlet olivat "People Come, People Go" (feat. Chris Willis) ja "Give Me Something" (feat. Barbara Tucker).
Ura > Guetta Blaster

Toinen studioalbumi Guetta Blaster julkaistiin vuonna 2004. Albumi sisälsi Guettan ensimmäisen hittisinglen: "The World is Mine".
Ura > Pop Life

Vuonna 2007 julkaistiin Guettan kolmas studioalbumi Pop Life. Albumi menestyi hyvin Britanniassa ja Irlannissa sekä muuallakin Euroopassa. Albumin ensimmäinen single "Love is Gone" menestyi hyvin Yhdysvalloissa sijoittuen 1# sijalle American Dance Chart- ja Billboard Hot 100 -listoilla.
Ura > One Love

Guettan neljäs studioalbumi One Love julkaistiin elokuussa 2009. Albumilta julkaistiin singlet: "When Love Takes Over" (feat. Kelly Rowland), "Sexy Bitch" (feat. Akon), "Gettin' Over" (feat. Chris Willis), "I Wanna Go Crazy" (feat. will.i.am) ja "One Love" (feat. Estelle).
Ura > Nothing But the Beat

Nothing But the Beat on Guettan viides studioalbumi. Albumilta julkaistiin singlet: "Where Them Girls At", "Little Bad Girl" ja "Titanium". Levyn kappale "Sweat" (mukana Snoop Dogg) julkaistiin aiemmin Snoop Doggin Doggumentary-albumilla.
Ura > Nothing But the Beat 2.0

Nothing But the Beat 2.0 on Guettan kuudes studioalbumi. Albumi on jatkoa aikaisemmalle Nothing But the Beat -albumille, joka sisältää vanhan albumin hittejä sekä viisi täysin uutta kappaletta.
Yksityiselämä

David Guetta oli 22 vuotta naimisissa Cathy Guettan kanssa. Pari erosi keväällä 2014. Avioliitosta on kaksi lasta (s. 2004 ja 2007). Ranskalainen journalisti Bernard Guetta on David Guettan velipuoli. Ranskalainen näyttelijä Nathalie Guetta taas on Davidin sisko.
Diskografia > Albumit

Just a Little More Love (2002)
Guetta Blaster (2004)
Pop Life (2007)
One Love (2009)
Nothing But the Beat (2011)
Nothing but the Beat 2.0 (2012)
Listen (2014)
7 (2018)
Esiintymiset Suomessa

9. helmikuuta 2007 – Club Colors, Helsinki
17. elokuuta 2012 – Weekend Festival, Luukki, Espoo
17. elokuuta 2013 – Weekend Festival, Kyläsaari, Helsinki
4. heinäkuuta 2014 – Ruisrock, Ruissalo, Turku
7. elokuuta 2015 – Weekend Festival, Kyläsaari, Helsinki
24. kesäkuuta 2016 – RMJ Raumanmeren Juhannus, Otanlahti, Rauma
18. elokuuta 2018 – Weekend Festival, Hietaranta, Helsinki
5. elokuuta 2023 – Weekend Festival, Vermon ravirata, Espoo